عارف إن الناس اللي معندهمش صحاب بيموتوا بدري؟ دي حقيقة علمية. الأنواع دي من الصحاب هي اللي محتاجها.
صاحب مخلص
كل واحد محتاج صاحب مخلص يقف جنبه مهما حصل. ده النوع من الصحاب اللي عارف كل أسرارك وحاجاتك المخبيها، وبرضه بيحبك زي ما انت.
صاحب مغامر
احنا عايشين في عالم كبير مليان أماكن نشوفها، وناس نقابلها، وتجارب نعيشها. كلنا محتاجين صاحب مغامر يطلعنا من قوقعتنا ويعرفنا على أفكار وثقافات وأنشطة جديدة.
حد حكيم
لو عندك حد ذكي، ملهم ويستاهل الإعجاب في حياتك، تبقى محظوظ جداً. ده ببساطة حد ماشي قدامك كام خطوة في الحياة وعنده الحكمة والصبر إنه يوجهك للطريق الصح. لما تكون قريب من حد زي ده، هيخليك تحاول تطور من نفسك كل يوم.
جار طيب
دلوقتي، ناس كتير مش عارفة جيرانها. دي حاجة محزنة، عشان في جيران ممكن يكونوا من أطيب وأحسن الناس. لو مسافر، وفجأة افتكرت إنك نسيت تقفل باب الشقة، تقدر تتصل بجارك الأمين وتطلب منه يقفله.
لما يكون عندك الصحاب دول في حياتك، أكيد هتعيش حياة طويلة وسعيدة!
احنا محتاجين ___ يدعمنا مهما حصل.
صاحب مخلص صاحب مغامر حد حكيم جار طيب